LAKI SOPIMATTOMASTA MENETTELYSTÄ ELINKEINOTOIMINNASSA 
22.12.1978/1061  
Eduskunnan päätöksen mukaisesti säädetään:  
1 §  
Elinkeinotoiminnassa ei saa käyttää hyvän liiketavan vastaista tai muutoin toisen 
elinkeinonharjoittajan kannalta sopimatonta menettelyä.  
Markkinoinnista on käytävä selkeästi ilmi sen kaupallinen tarkoitus sekä se, kenen lukuun 
markkinointi toteutetaan. (5.6.2002/461)  
2 §  
Elinkeinotoi minnassa ei saa käyttää totuudenvastaista tai harhaanjohtavaa ilmaisua, joka 
koskee omaa tai toisen elinkeinotoimintaa ja on omiaan vaikuttamaan hyödykkeen kysyntään 
tai tarjontaan taikka vahingoittamaan toisen elinkeinotoimintaa.  
Elinkeinotoiminnassa ei s aa käyttää asiaan kuulumattomia seikkoja sisältävää eikä 
esitystavaltaan tai muodoltaan sopimatonta ilmaisua, joka on omiaan vahingoittamaan toisen 
elinkeinotoimintaa.  
3 momentti on kumottu L:lla 29.8.2008/562 .  
2 a § (29.8.2008/562)  
Markkinointi, josta voidaan suoraan tai epäsuorasti tunnist aa kilpailija tai kilpailijan 
markkinoima hyödyke ( vertaileva markkinointi ), on vertailun osalta sallittu, jos:  
1) se ei ole totuudenvastaista tai harhaanjohtavaa;  
2) se koskee hyödykkeitä, joita käytetään samaan tarkoitukseen tai samoihin tarpeisiin;  
3) siinä verrataan puolueettomasti hyödykkeiden yhtä tai useampaa olennaista, 
merkityksellistä, toteen näytettävissä olevaa ja edustavaa ominaisuutta tai hyödykkeiden 
hintoja;  
4) se ei aiheuta sekaannuksen vaaraa mainostajan ja kilpailijan tai heidän tavaramer kkiensä, 
toiminimiensä tai muiden erottavien tunnustensa taikka hyödykkeittensä kesken;  
5) siinä ei väheksytä eikä halvenneta kilpailijan tavaramerkkiä, toiminimeä tai muuta 
erottavaa tunnusta taikka hyödykettä, toimintaa tai oloja;  
6) siinä ei käytetä sop imattomasti hyväksi kilpailijan tavaramerkin, toiminimen tai muun 
erottavan tunnuksen mainetta taikka kilpailijan markkinoiman hyödykkeen 
alkuperänimitystä;  7) siinä ei esitetä hyödykettä sellaisen hyödykkeen jäljitelmänä tai toisintona, jolla on 
suojattu tavaramerkki.  
Erikoistarjousten vertailevassa markkinoinnissa on lisäksi selkeästi mainittava tarjouksen 
kesto ja, jos tarjous on voimassa niin kauan kuin hyödykkeitä riittää, maininta siitä.  
Muuten kuin vertailun osalta vertailevaan markkinointiin sovelle taan, mitä muualla laissa 
säädetään mainonnasta ja muusta markkinoinnista.  
3 §  
1–2 momentit on kumottu L:lla 11.3.2011/231 .  
Jos markkinoinnissa tarjotaan alennuksia, kylkiäisiä tai muita erityisiä etuja tai jos 
markkinointiin liittyy arvontoja, yleisökilpailuja tai pelejä, etujen saamista tai arvontoihin, 
kilpailuihin ja peleihin osallistumista koskevien ehtojen on oltava selke itä ja ymmärrettäviä 
sekä helposti saatavilla. (5.6.2002/461)  
4 §  
Kukaan ei saa oikeudettomasti hankkia tai yrittää hankkia tietoa liikesalaisuudesta eikä 
käyttää tai ilmaista näin hankkimaansa tietoa.  
Joka elinkeinonharjoittajan palveluksessa ollessaan on saanut tiedon liikesalaisuudesta, ei saa 
sitä palvelusaikanaan oikeudettomasti käyttää eikä ilmaista hankkiakseen itselleen tai toiselle 
etua tai toista vahingoittaakseen.  
Joka elinkeinonharjoittajan puolesta tehtävää suorittaessaan on saanut tiedon 
liikesalaisuu desta tai jolle työn tai tehtävän suorittamista varten taikka muuten 
liiketarkoituksessa on uskottu tekninen esikuva tai tekninen ohje, ei saa sitä oikeudettomasti 
käyttää eikä ilmaista.  
Joka on saanut toiselta tiedon liikesalaisuudesta, teknisestä esikuva sta tai teknisestä ohjeesta 
tietäen, että tämä on hankkinut tai ilmaissut tiedon oikeudettomasti, ei saa sitä käyttää eikä 
ilmaista.  
5 § (30.12.2015/1619)  
Elinkeinonharjoittajan oikeus pitää liikkeensä suljettuna  
Elinkeinonharjoittajalla on oikeus pitää kauppakeskuksessa tai vastaavassa 
myymäläkeskittymässä sijaitseva vähittäiskauppansa ja parturi - ja kampaamoliikkeensä 
suljettuna yhtenä päivänä kalenteriviikossa valitsemanaan viikonpäivänä. Tätä oikeutta ei 
kuitenkaan ole sellaisena kalenteriviikkona, jona kauppakeskusta tai vastaavaa 
myymäläkeskittymää elinkeinonharjoittajaa sitovan sopimuksen mukaan pidetään auki 
vähemmän kuin seitsemänä kalenteripäivänä.  
Edellä 1 momentin vastainen sopimusehto ja muu siihen rinnastettava järjestely on 
elinkeinonharjoittajaa kohtaan tehoton.  Mitä tässä pykälässä säädetään, sovelletaan elinkeinonharjoittajaan, jonka 1 momentissa 
tarkoitetuis sa liikkeissä työskentelee säännöllisesti yhteensä enintään viisi henkilöä.  
6 §  
Elinkeinonharjoittajaa voidaan kieltää jatkamasta tai uudist amasta 1–3 §:n vastaista 
menettelyä. Kieltoa on tehostettava uhkasakolla, jollei se erityisestä syystä ole tarpeetonta.  
Kielto voidaan, jos siihen on erityistä syytä, kohdistaa myös 1 momentissa tarkoitetun 
elinkeinonharjoittajan palveluksessa olevaan henk ilöön tai muuhun, joka toimii hänen 
lukuunsa.  
Elinkeinonharjoittajaa, joka vastoin 4 §:n säännöksiä on käyttänyt toisen liikesalaisuutta, 
teknistä esikuvaa tai teknistä ohjetta taikka ilmaissut sen, voidaan kieltää jatkamasta tai 
uudistamasta tällaista men ettelyä. Kieltoa on tehostettava uhkasakolla, jollei se erityisestä 
syystä ole tarpeetonta. (30.5.1986/405)  
7 § (31.1.2013/117)  
Kielto, jota 6 §:ssä tarkoitetaan, voidaan määrätä myös väliaikaisena, jolloin kielto on 
voimassa, kunnes asia on lopu llisesti ratkaistu.  
7 a § (31.1.2013/117)  
Tämän lain vastaisella menettelyllä aiheutetun vahingon korvaamisesta säädetään 
vahingonkorvauslaissa (412/1974) . 
8 § (31.1.2013/117)  
Määrätessään 6 §:ssä tarkoitetun kiellon tuomioistuin voi velvoittaa elinkeinonharjoittajan 
määräajassa ryhtymään sopivaan oikaisutoimeen, jos sitä teosta aiheutuvien ilmeisten 
haittojen vuoksi on pidettävä tarpeellisena. Määräystä voida an tehostaa uhkasakolla.  
Tuomioistuin voi hakijan vaatimuksesta määrätä, että päätös 6 §:ssä tarkoitettua kieltoa 
koskevassa asiassa on vastaajan kustannuksella julkaistava yhdessä tai useammassa sanoma - 
tai aikakauslehdessä. Väliaikaista kieltoa koskevaa päätöstä ei voida määrätä julkaistavaksi.  
8 a § (31.1.2013/117)  
Tuomioistuin voi tämän lain vastaista menettelyä koskevassa  riita-asiassa kantajan 
vaatimuksesta määrätä, että vastaajan on korvattava kustannukset, jotka kantajalle aiheutuvat 
siitä, että hän soveltuvin toimin julkistaa tietoja lainvoimaisesta tuomiosta, jossa vastaajan on 
todettu menetelleen tämän lain vastaises ti. Määräystä ei saa antaa, jos tietojen levittämistä on 
muussa laissa rajoitettu. Harkitessaan määräyksen antamista ja määräyksen sisältöä 
tuomioistuimen tulee ottaa huomioon julkistamisen yleinen merkitys, loukkauksen laatu ja 
laajuus, julkistamisesta ai heutuvat kustannukset ja muut vastaavat seikat.  
Tuomioistuin määrää vastaajan korvattavien kohtuullisten julkistamiskustannusten 
enimmäismäärän. Kantajalla ei ole oikeutta korvaukseen, jos tietoja tuomiosta ei ole 
julkistettu tuomioistuimen määräämässä aja ssa tuomion lainvoimaiseksi tulosta.  9 § (24.8.1990/810)  
Joka tahallaan tai törkeästä huolimattomuudesta rikkoo 2 tai 3 §:n säännöksiä, on tuomittava, 
jollei teosta ole muualla laissa säädetty ankarampaa rangaistusta, 
kilpailumenettelyrikkomuksesta  sakkoon.  
Joka menettelemällä tahallaan 2 §:n 1 momentin vastaise sti tekee rikoslain 30 luvun 2 §:ssä  
tarkoitetun rikoksen, tuomitaan kilpailumenettelyrikoksesta rikoslain mukaan.  
10 § (24.8.1990/810)  
Joka tahallaan 4 §:n vastaisesti käyttää teknistä esikuvaa tai teknistä ohjetta taikka ilmaisee 
sen, on tuomittava, jollei teosta ole muualla säädetty ankarampaa rangaistusta, teknisen 
esikuvan tai ohjeen väärinkäytöstä  sakkoon.  
Joka muuten menettelemällä tahallaan 4 §:n vastaisesti tekee rikoslain 30 luvun  4–6 §:ssä 
tarkoitetun rikoksen, tuomitaan yritysvakoilusta, yrityssalaisuuden rikkomisesta tai 
yrityssalaisuuden v äärinkäytöstä rikoslain mukaan.  
10 a § (31.1.2013/117)  
Edellä 6 §:ssä tarkoitetun kiellon määräämistä koskevat asiat sekä t ähän lakiin perustuvat 
riita-asiat käsitellään markkinaoikeudessa.  
Edellä 1 momentissa tarkoitettujen asioiden käsittelystä markkinaoikeudessa säädetään 
oikeudenkäynnistä markkinaoikeudessa annetussa laissa (100/2013) . 
10 b § (31.1.2013/117)  
Tuomioistuimen on tämän lain mukaisen riita -asian tultua vireille lähetettävä viipymättä 
jäljennös haastehakemuksesta kuluttaja -asiamiehelle tiedoksi.  
11 § (31.1.2013/117 ) 
Syyte 9 ja 10 §:ssä tarkoitetusta rikoksesta ja rikkomuksesta käsitellään Helsingin 
käräjäoikeudessa. Syyttäjä ei saa nostaa syytettä tässä laissa tarkoitetusta rikkomuksesta, ellei 
asianomistaja ole ilmoittanut rikkomusta syytteeseen pantavaksi.  
Edellä 1 momentissa tarkoitetun syyteasian yhteydessä voidaan käsitellä syytteessä 
tarkoitetusta rikoksesta johtuva vahingonkorvausvaatimus sen estämättä, mitä 10 a §:ssä 
säädetään.  
Tuomioistuin pysyy toimivaltaisena tutkimaan 2 momentissa tarkoitetun vaatimuksen , vaikka 
toimivallan perustaneissa olosuhteissa tapahtuu muutos vaatimuksen esittämisen jälkeen.  
Edellä 1 ja 2 momentissa tarkoitettua asiaa käsittelevän tuomioistuimen on 2 ja 3 §:n 
mukaisia asioita käsitellessään varattava kuluttaja -asiamiehelle tilaisuu s tulla kuulluksi.  
11 a § (25.8.2016/719)  Käsitellessään 11 §:ssä tarkoitettua asiaa käräjäoikeudella voi olla apunaan asia ntuntijoina 
enintään kaksi tuomioistuinlain (673/2016) 17 luvun 10 §:n  2 momentissa tarkoitettua 
asiantuntijajäsentä.  
Asiantuntijan on annettava kirjallinen lausunto k äräjäoikeuden hänelle tekemistä 
kysymyksistä. Asiantuntijalla on oikeus tehdä kysymyksiä asianosaisille ja todistajille. Ennen 
asian ratkaisemista käräjäoikeuden on varattava asianosaisille tilaisuus lausua asiantuntijan 
lausunnosta.  
Asiantuntijan oikeudes ta palkkioon säädetään tuomioistuinlain 17 luvun 22 §:ssä.  
12 §  
Tämä laki tulee voimaan 1 päivänä tammikuuta 1979. Sillä kumotaan vilpillisen kilpailun 
ehkäisemiseksi 31 päivänä tammikuuta 1930 annettu laki (34/30) . 
1.1.1.1   Muutossäädösten voimaantulo ja soveltaminen:  
30.5.1986/405:  
Tämä laki tulee voimaan 1 päivänä heinäkuuta 1986.  
HE 9/86, tvk.miet. 2/86, svk.miet. 23/86  
24.8.1990/810:  
Tämä laki tulee voimaan 1 päivänä tammikuuta 1991.  
HE 66/88, lvk.miet. 6/90, svk.miet. 56/90  
15.12.2000/1073:  
Tämä laki tulee voimaan 1 päivänä maaliskuuta 2001.  
HE 79/2000 , TaVM 24/2000, EV 140/2000, Euroopan parlamentin ja neuvoston direktiivi 
97/55/EY (397L0055); EYVL N:o L 290, 23.10.1997, s. 18  
28.12.2001/1532:  
Tämä laki tulee voimaan 1 päivänä maaliskuuta 2002.  
Ennen lain voimaantuloa voidaan ryhtyä lain täyt äntöönpanon edellyttämiin toimenpiteisiin.  
HE 105/2001 , LaVM 23/2001, EV 191/2001  
5.6.2002/461:  
Tämä laki tulee voimaan 1 päivä nä heinäkuuta 2002.  HE 194/2001 , TaVM 4/2002, EV 44/2002, Euroopan parlamentin ja neuvoston direktiivi 
2000/31/EY (300L0031); E YVL N:o L 178, 17.7.2000, s. 1  
29.8.2008/562:  
Tämä laki tulee voimaan 1 päivänä lokakuuta 2008.  
HE 32/2008 , TaVM 11/2008, EV 67/ 2008, Euroopan parlamentin ja neuvoston direktiivi 
2006/114/EY (306L0114); EYVL N:o L 376, 27.12.2006, s. 21  
11.3.2011/231:  
Tämä laki tulee voimaan 15 päivänä kesäkuuta 2011.  
HE 220/2010 , TaVM 39/2010, EV 289/2010, Euroopan parlamentin ja neuvoston direktiivi 
2008/122/EY (32008L0122); EYVL N:o L 33, 3.2.2009, s. 10  
13.5.2011/481:  
Tämä laki tulee voimaan 17 päivänä toukokuuta 2011.  
HE 286/2010 , LaVM 34/2010, EV 311/2010  
31.1.2013/117:  
Tämä laki tulee voimaan 1 päivänä syyskuuta 2013.  
Asia, joka on tullut k äräjäoikeudessa tai markkinaoikeudessa vireille ennen tämän lain 
voimaantuloa, käsitellään noudattaen tämän lain voimaan tullessa voimassa olleita 
säännöksiä.  
Ennen lain voimaantuloa voidaan ryhtyä lain täytäntöönpanon edellyttämiin toimiin.  
HE 124/2012 , LaVM 15/2012, EV 158/2012  
30.12.2015/1619:  
Tämä laki tulee voimaan 1 päivänä tammikuuta 2016.  
HE 88/2015 , TaVM 15/2015, EV 101/2015  
25.8.2016/719:  
Tämä laki tulee voimaan 1 päivänä tammikuuta 2017.  
HE 7/2016 , LaVM 8/2016, EV 99/2016